**Ministru kabineta noteikumu projekta „Grozījumi Ministru kabineta 2014.gada 23.decembra noteikumos Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | [Zvejniecības likuma](https://likumi.lv/ta/id/34871-zvejniecibas-likums) [11. panta](https://likumi.lv/ta/id/34871-zvejniecibas-likums#p11) 4.1 daļa unMinistru kabineta 2014. gada 23. decembra noteikumu Nr.796 „Noteikumi par rūpnieciskās zvejas limitiem un to izmantošanas kārtību iekšējos ūdeņos” 9. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014. gada 23. decembra noteikumu Nr. 796 „Noteikumi par rūpnieciskās zvejas limitiem un to izmantošanas kārtību iekšējos ūdeņos” (turpmāk – noteikumi Nr. 796) 8. punktu pašvaldības reizi gadā līdz 1. jūlijam valsts zinātniskajā institūtā „Pārtikas drošības, dzīvnieku veselības un vides zinātniskais institūts „BIOR”” (turpmāk − institūts) iesniedz priekšlikumus par iekšējos ūdeņos noteikto zvejas limitu izmaiņām. Institūts mēneša laikā izvērtē iesniegtos priekšlikumus un iesniedz Zemkopības ministrijā (turpmāk – ministrija) zinātniski pamatotu atzinumu (turpmāk – atzinums) par pašvaldību priekšlikumiem zvejas limitu izmaiņām. Ministrija atbilstoši noteikumu Nr.796 9.punktam apkopo institūta izvērtētos un atbalstītos priekšlikumus par zvejas limitu izmaiņām un iesniedz Ministru kabinetā attiecīgu tiesību akta projektu.  Līdz 2017. gada 1. jūlijam institūts ir saņēmis Madonas, Ogres, Riebiņu, Salaspils un Ventspils novada pašvaldību priekšlikumus par zvejas limitu izmaiņām iekšējos ūdeņos, tos izvērtējis un sniedzis atzinumu (25.07.2017. Nr.1-6/908-e) par attiecīgo zvejas limitu izmaiņu iespējām. Institūta atzinumā atbalstītie Madonas, Ogres un Riebiņu novada pašvaldību priekšlikumi par zvejas limitu izmaiņām ir iekļauti sagatavotajā Ministru kabineta noteikumu projektā “Grozījumi Ministru kabineta 2014. gada 23. decembra noteikumos Nr.796 “Noteikumi par rūpnieciskās zvejas limitiem un to izmantošanas kārtību iekšējos ūdeņos”” (turpmāk – noteikumu projekts). Par institūta neatbalstītajiem Salaspils novada un Ventspils novada priekšlikumiem minētās pašvaldības tika informētas atzinumā.  Ievērojot institūta atzinumu, noteikumu projektā iekļauti turpmāk minētie grozījumi:  1) Madonas novada pašvaldības priekšlikums aizliegt rūpniecisko zveju Kālezerā, atsaucoties uz biedrību “Kāla ezera padome”, kas ezerā organizē licencēto makšķerēšanu, atbalstīts daļēji:  a) noteikumu projektā svītrots noteikumu Nr.796 4.pielikuma “Zušu zvejas rīku limits ūdenstilpēs” 1.daļas “Zušu murdu (sētas garums līdz 30 m) limits ezeros” 5.punkts (noteikumu projekta 1.2.apakšpunkts);  b) pamatojoties uz institūta viedokli, kamēr nav izdarīti attiecīgi grozījumi Ministru kabineta 2007. gada 2. maija noteikumos Nr.295 “Noteikumi par rūpniecisko zveju iekšējos ūdeņos” (turpmāk – noteikumi Nr.295), Kālezeram saskaņā ar noteikumu Nr.796 3.11.apakšpunktā noteikto saglabājas tīklu limits 75 metru garumā;  2) Ogres novada pašvaldības priekšlikums aizliegt rūpniecisko zveju Plaužu ezerā, lai zvejas rīki netraucētu makšķerniekiem un tiktu samazināta ietekme uz zivju krājumiem un vidi, nodrošinot ilgtspējīgu zivju resursu izmantošanu un bioloģiskās daudzveidības saglabāšanu, atbalstīts daļēji:  a) pamatojoties uz institūta viedokli, Plaužu ezeram noteikumu Nr.796 1.pielikumā noteiktā limita un noteikumu Nr.295 paredzēto normu ievērošana ļauj nodrošināt ilgtspējīgu zivju resursu izmantošanu un bioloģiskās daudzveidības saglabāšanu, tomēr, ievērojot pašvaldības priekšlikumu, noteikumu projektā svītrots 1.pielikuma 32.2.apakšpunkts (noteikumu projekta 1.6.apakšpunkts), tāpēc, kamēr nav izdarīti attiecīgi grozījumi noteikumos Nr.295, Plaužu ezeram saskaņā ar noteikumu Nr.796 3.11.apakšpunktā noteikto saglabājas tīklu limits 75 metru garumā;  3) Riebiņu novada domes priekšlikums atjaunot zvejas tīklu limitu Bicānu (575 m), Kategradas (375 m), Rušona (4630 m), Salmeja (315 m) un Zolvas ezerā (1094 m) ir atbalstīts.  Institūts savā atzinumā norāda, ka no 2006. gada Rušona, Salmeja un Zolvas ezerā tīklu limits vairs nebija noteikts, bet Bicānu un Kategradas ezerā tas saglabājās līdz 2015. gadam, un pēc tam pašvaldība ierosināja limitu šajos ezeros vairs nenoteikt.  Pēc nozvejas statistikas datiem, Bicānu ezers ticis apzvejots no 1951. līdz 2015. gadam un nozveja svārstījusies no 5 līdz 3866 kg (vidēji – 1395 kg) gadā, Kategradas ezers ticis apzvejots no 1951. līdz 2009. gadam un nozveja svārstījusies no 35 līdz 2029 kg (vidēji – 616 kg) gadā, Rušona ezers ticis apzvejots no 1946. līdz 2016. gadam un nozveja svārstījusies no 5 līdz 46 721 kg (vidēji – 14 832 kg) gadā, Salmeja ezers ticis apzvejots no 1951. līdz 1987. gadam un nozveja svārstījusies no 95 līdz 4249 kg (vidēji – 1378 kg) gadā, Zolvas ezers ticis apzvejots no 1951. līdz 2015. gadam un nozveja svārstījusies no 11 līdz 9947 kg (vidēji – 2730 kg) gadā.  Pašvaldība vajadzību pēc limitu atjaunošanas pamato ar iesniegumiem, kas saņemti no iedzīvotājiem par zvejas tiesību izmantošanu pašpatēriņa zvejai. Bicānu, Kategradas un Salmeja ezerā limiti tiek pieprasīti tādā pašā apjomā, kādi tie bija 2005. gadā, bet Rušona un Zolvas ezerā – attiecīgi par 5915 un 191 m mazāki.  Jāņem vērā, ka uz Rušona ezera limita daļu varētu pretendēt Rēzeknes novada pašvaldība. Institūts savā atzinumā norāda, ka šādā gadījumā pašvaldībām būtu savstarpēji jāvienojas par zvejas limitu izmantošanu.  Ievērojot iepriekšminēto, ar noteikumu projekta 1.4.apakšpunktu noteikumu Nr.796 1.pielikums papildināts ar 38.1punktu “Riebiņu novads” un atbilstošiem apakšpunktiem un ar noteikumu projekta 1.3.apakšpunktu ir papildināts noteikumu Nr.796 1.pielikuma 37.punkts ar 37.15.1 apakšpunktu un piezīmēm (noteikumu projekta 1.5.apakšpunkts), paredzot, ka limits ir kopā ar Riebiņu novadu, un atbilstoši pie 38.13.apakšpunktā norādīts, ka limits ir kopā ar Rēzeknes novadu.  Papildus institūta atbalstītajiem pašvaldību priekšlikumiem par zvejas limitu izmaiņām iekšējos ūdeņos noteikumu projektā (1.1.apakšpunktā) noteikts, ka pašvaldībai, lai uzsāktu komerczveju kādā no publiskajiem ezeriem, kas nav minēti noteikumu Nr.796 9.pielikumā “Kopējais nozvejas apjoma limits un nozvejas apjoma limits komerciālajā zvejā atsevišķām zivju sugām ezeros”, ir jāiesniedz institūtā priekšlikums par nozvejas apjoma limita noteikšanu. Ja šāds nozvejas apjoma limits konkrētajā ezerā minētajā pielikumā nav noteikts, ezeram paredzētie zvejas rīku limiti ir izmantojami tikai pašpatēriņa zvejā. |
| 3. | Projekta izstrādē iesaistītās institūcijas | Institūts, Zemkopības ministrija, kā arī Madonas, Ogres, Riebiņu, Salaspils un Ventspils novada pašvaldības, kas sniedza priekšlikumus par zvejas limitu izmaiņām iekšējos ūdeņos. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs Madonas, Ogres un Riebiņu novada pašvaldības, kas iedala rūpnieciskās zvejas limitus zvejniekiem, Valsts vides dienesta inspektorus, kas izsniedz zvejas atļaujas un kontrolē zvejas darbības, kā arī zvejniekus, kas zvejo Kālezerā, Plaužu, Bicānu, Kategradas, Rušona, Salmeja un Zolvas ezerā.  Samazinot zvejas rīku skaitu Kālezerā un Plaužu ezerā, limitu vairs nesaņems iespējamie 14 pašpatēriņa zvejnieki un attiecīgi potenciālie komerczvejnieki nesaņems arī trīs zušu murdu limitus.  Nosakot zvejas rīku limitus Bicānu, Kategradas, Rušona, Salmeja un Zolvas ezerā, ar pašpatēriņa zveju varēs nodarboties aptuveni 233 pašpatēriņa zvejnieki vai komerczvejnieki atkarībā no limita un komersantu vēlmes iesaistīties šī veida uzņēmējdarbībā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainīsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 287,79 | 0 | +3695,94 | +3695,94 | + 3695,94 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 86,33 | 0 | +1108,78 | +1108,78 | + 1108,78 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 201,45 | 0 | +2587,16 | +2587,16 | +2587,16 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | +3695,94 | +3695,94 | + 3695,94 |
| 3.1. valsts pamatbudžets | 0 | 0 | +1108,78 | +1108,78 | + 1108,78 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | +2587,16 | +2587,16 | +2587,16 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu Nr.796 1.pielikumā iekļautajos ūdeņos maksa par 5 m zivju tīkla limitu ir 2,85 EUR, bet par zivju murda limitu (iedala pašpatēriņa zvejniekiem 30 m tīkla vietā) – 9,96 EUR. Tā kā kopējais tīklu limits noteikumu projektā palielināts par 6989 m, attiecīgi palielināsies arī pašvaldību ieņēmumi par zvejas rīku nomu (ja piemēro maksu par tīkla limitu, tad 6989 m/5 m x 2,85 EUR = 3983,73 EUR, bet, ja maksu par murda limitu, tad 6989 m/30 m x 9,96 EUR = 2320,35 EUR).  Noteikumu projektā paredzētie grozījumi tomēr samazina ienākumus no zušu murda limita 42,69 EUR apmērā (limits 3 murdi x 14,23 EUR par vienību) un ieņēmumus no 430 m zivju tīkla limita (430 m/5 m x 2,85 EUR = 245,10 EUR).  Saskaņā ar Ministru kabineta 2009. gada 11. augusta noteikumu Nr.918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” 96.punktu pašvaldībai paliek 70 % ieņēmumu no zvejas tiesību nomas.  Attiecīgi atskaitot zaudētos ieņēmumus no trim zušu murdiem un 430 m tīkla limita (kopā summa veido 287,79 EUR), pašvaldības kopumā varētu iekasēt 3695,94 EUR, no kuriem 1108,78 EUR jeb 30 % tiks ieskaitīti valsts budžetā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Zemkopības ministrijas sagatavoto noteikumu projektu bija pieejama tīmekļa vietnē www.zm.gov.lv no 2017.gada 17. līdz 24.augustam. |
| 2. | Sabiedrības līdzdalība projekta izstrādē | Noteikumu projekta izstrādes gaitā notikušas konsultācijas starp priekšlikumus iesniegušajām pašvaldībām un institūtu. |
| 3. | Sabiedrības līdzdalības rezultāti | Pašvaldību priekšlikumi izvērtēti, un institūta atbalstītie priekšlikumi ņemti vērā.  Sabiedriskās apspriešanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Novadu un pilsētu pašvaldības, kuru administratīvajās teritorijās atrodas iekšējie ūdeņi, kā arī Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav paredzēts veidot, un nav paredzēta arī esošo institūciju reorganizācija. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Bārtule 67027525

[Inese.Bartule@zm.gov.lv](mailto:Inese.Bartule@zm.gov.lv)